Vuk Krnjević

**Vuk Krnjević**, rođen 6. maja 1935. godine u Sarajevu, bio je bosanskohercegovački, srpski i jugoslavenski pjesnik, književni kritičar, esejist i filmski scenarist.

## Biografija 
Maturirao je 1953. godine u sarajevskoj gimnaziji. U Beogradu upisuje fakultet, a 1961. godine diplomirao je na grupi za južnoslovenske književnosti i srpskohrvatski jezik Filozofskog fakulteta u Sarajevu. Postdiplomske studije iz dramaturgije pohađao na Humboltovom univerzitetu u Berlinu.

Nakon što je sa 16 godina ostao bez oca, očinsku figuru u njegovom životu je zauzeo Ivo Andrić koji mu je pomagao sa savjetima i sa kojim je provodio mnogo vremena i pričao o književnosti.  U Sarajevu je objavio knjigu pjesama *Dva brata uboga*, za koju mu je Meša Selimović, kao predsjednik žirija, dodijelio nagradu Udruženja književnika BiH. Meša Selimović mu je, kao glavni urednik *Svjetlosti*, omogućio da sastavi antologiju pripovjedača iz Bosne i Hercegovine, u dva toma, koja je prevedena na više jezika.

Petnaestak godina se veoma uspješno bavio književnom kritikom. Deset godina bio je književni kritičar *Politike*, a četiri *Borbe*. Za kritiku je dobio uglednu nagradu *Milan Bogdanović*. Radio je kao filmski dramaturg Zastava filma, Radio je kao urednik na Radio-televiziji Beograd od 1963. do 1980., i kao urednik u beogradskoj izdavačkoj kući *Prosveta*. Bio je urednik časopisa *Književna tribina*, *Danas*, *Odjek*, *Književne novine* i *Književna reč*. Od 1977-2004. godine, je bio glavni i odgovorni urednik časopisa *Književnost*. Bavio se i priređivanjem, te je priredio *Izabrana djela Zvonimira Šubića* 1969. godine i  *Kritički radove Milana Bogdanovića* 1979. godine. Uradio je scenarij za film *Gazija* 1981. godine, koji je snimljen prema motivima priče Ive Andrića "Put Alije Đerzeleza". Scenario je radio i za filmove *Žena na kamenu, Maramica za vojnika, Gde vam je savest, Kažnjenik u uniformi, Jednog dana ljubav* i druge.

## Nagrade 
*1958. godine Nagrada Društva pisaca Bosne i Hercegovine
*1985. godine Zmajeva nagrada Matice srpske za knjigu pjesama *Ustuk*
*1999. godine Nagrada SANU iz Fonda Branko Ćopić za knjigu *Istočnik berlinski*
*Nagrada "Milan Rakić" koju dodjeljuje Udruženje književnika Srbije za knjigu *Sadevo*
*2006. godine Nagrada "Kočićevo pero" za knjigu *Zapretani hram*
*2008. godine Povelja za životno djelo Udruženja književnika Srbije za knjigu *Jadi starog Vertera*
*Nagrada *Milan Bogdanović* za kritički rad

## Bibliografija 
Zbirke pjesama i knjige kritika, eseja i studija:
**Zaboravljanje kućnog reda* 1957. godine
**Dva brata uboga* 1960. godine
**Pejzaži mrtvih* 1962. godine
**Priviđenja gospodina Proteja* 1964. godine
**Naricanja* 1966. godine
**Berlinske balade* 1968. godine
**Živa rana* 1970. godine
**Pjesme 1954-1964.* 1970. godine
**Kritički dijalozi* 1976. godine
**Pristupi* 1980. godine
**Bumerang* 1983. godine
**Ustuk* 1985. godine
**Put putuje* 1986. godine
**Smrtopis* 1987. godine
**Stećak nebeski* 1990. godine
**Karakazan* 1997. godine
**Vjetrena vrata* 1998. godine
**Istočnik berlinski* 1999. godine
**Sadevo* 2003. godine
**Istočnik zahumski* 2005. godine
**Istočnik sarejevski* 2004. godine
**Zapretani hram* 2005. godine
**Knjiga o Sarajevu* 2006. godine
**Beogradski smrtopis* 2006. godine
**Jadi starog Vertera* 2008. godine
**Isidorine opomene* 2008. godine
**More nedodirljivo* 2011. godine
**Živopis* 2013. godine
**Vrata vjetrena* 2015. godine
**Zaklon* 2017. godine
Antologije: 
**Pripovjedači iz Bosne i Hercegovine I-II* 1960. godine
**Posleratni srpski pesnici* (sa Svetom Lukić) 1970. godine
**Med resičnostjo in snom* 1984. godine 
**Među javom i međ snom: Antologija srpske poezije XX veka* 1985. godine

## Reference
## Vanjski linkovi
**Pesništvo Vuka Krnjevića* - priredili Branko Stojanović i Stevo Ćosović, Svet knjige, Beograd, 2010.
* *Intervju sa Vukom Krnjevićem*
* *IMDB: Scenarij i režija Vuka Krnjevića*

Kategorija:Rođeni 1935.
Kategorija:Umrli 2018.
Kategorija:Biografije, Sarajevo
Kategorija:Jugoslavenski scenaristi
Kategorija:Jugoslavenski pjesnici
Kategorija:Jugoslavenski esejisti
Kategorija:Bosanskohercegovački pjesnici
Kategorija:Bosanskohercegovački scenaristi
Kategorija:Bosanskohercegovački esejisti
Kategorija:Bosanskohercegovački književni kritičari
Kategorija:Jugoslavenski književni kritičari
Kategorija:Dobitnici Nagrade "Milan Rakić"
Kategorija:Dobitnici Nagrade Društva pisaca Bosne i Hercegovine
Kategorija:Dobitnici Nagrade "Kočićevo pero"
Kategorija:Dobitnici Nagrade "Branko Ćopić"
Kategorija:Dobitnici Zmajeve nagrade
Kategorija:Jugoslavenski dramaturzi
Kategorija:Bosanskohercegovački dramaturzi